།མཻ་ཏྲི་མཁའ་སྤྱོད་ཀྱི་སྒྲུབ་ཐབས་བྱིན་རླབས་དང་བཅས་པ་བཞུགས་སོ།། ༈ །ན་མོ་གུ་རུ་བཛྲ་ཡོ་གི་ནཱི། འགྲོ་ལ་རབ་ཆགས་དམར་བའི་མདངས་ལྡན་ཞལ་གཅིག་སྤྱན་གསུམ་གྱེན་དུ་གཟིགས། །གཡས་གཡོན་ཕྱག་ཞབས་
རྩེན་པའི་གར་གྱིས་མི་རྟོག་བདེ་ཆེན་ཟུང་འཇུག་ཚུལ། །མཁའ་འགྲོ་དཔག་མེད་འཕྲོ་འདུའི་ལུས་ཅན་སྲིད་གསུམ་བདེ་བས་ཚིམ་མཛད་མ། །གྲངས་མེད་མཁའ་འགྲོའི་གཙོ་ལ་བཏུད་དེ་དེ་ཡི་བསྙེན་སྒྲུབ་ཆོ་ག་བཤད། །དབང་ཐོབ་
དམ་ཚིག་རྣམ་དག་ཅིང༌། །རྗེས་གནང་ཆོ་གས་རྒྱུད་དག་པ། །ལུང་དང་མན་ངག་ལྡན་པ་ཡི། །རྣལ་འབྱོར་ཅན་གྱིས་དོན་གཉིས་སྒྲབས། །དེ་ལ་གསུམ་སྟེ། སྔོན་དུ་བསྙེན་པས་མཉེས་པར་བྱ་བཻ་དང༌། རང་དོན་དངོས་གྲུབ་
བསྒྲུབ་པར་བྱ་བ་དང༌། གཞན་དོན་སློབ་མ་རྗེས་སུ་གཟུང་བའོ། །དང་པོ་ནི། དབེན་ཞིང་ཡིད་དང་མཐུན་པའི་གནས་སུ་མཆོད་པ་དང་གཏོར་མ་ཅི་འགྲུབ་པ་བཤམས། བདེ་བའི་སྟན་ལ་སྐྱིལ་ཀྲུང་གིས་འཁོད་དེ་དཀོན་མཆོག་
གསུམ་ལ་སྐྱབས་སུ་འགྲོ་བ་དང་བྱང་ཆུབ་མཆོག་ཏུ་སེམས་བསྐྱེད་པ་སྔོན་དུ་སོང་ནས། རང་སྐད་ཅིག་གིས་རྡོ་རྗེ་རྣལ་འབྱོར་མར་དྲན་པར་བྱས་ལ། ཐོད་པར་ཆང་ལ་བདུད་རྩི་རིལ་བུ་སྦྱར་བ་དངོས་སུ་བཤམས་པའམ་མེད་ན་ཡིད་
ཀྱིས་བསམ། ལག་པ་གཡོན་པ་མཐེབ་སྲིན་རྩེ་སྤྲད་པས་མདུན་ནས་བཟུང་ནས་གཡོན་སྐོར་དུ་འབྲུ་གསུམ་བརྗོད་ཅིང་ཆོས་འབྱུང་བྲིས་ལ། དབུས་སུ་བཾ་ཞེས་བརྗོད་པས་བདུད་རྩིར་བྱིན་བརླབ། གཡས་པའི་མཐེབ་སྲིན་གྱིས་
398

།གཡོན་པའི་མཐིལ་དང་མཐེའུ་ཆུང་ནས་བརྩམས་ཏེ་སོར་མོ་ལྔའི་རྩ་བར་གོ་ཆའི་ལྷ་མོ་དྲུག་གི་སྔགས་བརྗོད་ཅིང་ཐིག་ལེ་དཀར་པོའི་གནས་དེ་དག་ཏུ་ཡིག་འབྲུ་རྣམས་གསལ་བཏབ་ནས།
ལག་པ་གཉིས་
ཕན་ཚུན་མཉེས་ལ། གཡོན་གྱི་མཐེབ་སྲིན་གྱིས་བདུད་རྩི་བླངས་ཏེ་ལྕེ་ལ་བཞག་ཅིང་གནས་གསུམ་དུ་ཐིག་ལེ་བྱའོ། །དེ་ནས་མིག་ལ་སོགས་པའི་བློའི་དབང་པོ་ལྔ་དང༌། རྐང་ལག་ལ་སོགས་པ་ལས་ཀྱི་དབང་པོ་ལྔ་དང༌། ཕྱིའི་
ཡུལ་རྣམས་གདོད་མ་ནས་དག་པ་དང་...ཞེས་པ་སྒྲུབ་བཏུས་ན་བཞུགས། དེ་ལྟར་མ་རྟོགས་པའི་སེམས་ཅན་རྣམས་ལ་སྙིང་རྗེའི་བློས་དེ་བཞིན་ཉིད་དུ་རབ་ཏུ་གཞུག་ཅིང༌། དེ་ཡང་གོང་བུ་བསྡུ་བ་དང་རྗེས་སུ་གཞིག་པ་གཉིས་ལས། ཕྱག་
༈ ལེན་སྔ་མ་ལྟར་མཛད་པས། རང་གི་སྙིང་གའི་བཾ་ལས་འོད་འཕྲོས་པས་རང་གི་ལུས་དང་ཁམས་གསུམ་ཐམས་ཅད་གང་བས་ཁམས་གསུམ་ཐམས་ཅད་འོད་དུ་ཞུ། མེ་ལོང་ལ་ཧས་བཏབ་པ་ལྟར་རིམ་གྱིས་བསྡུས་ཏེ་རང་གི་ལུས་ལ་ཆི
ཐིམ། ལུས་ཀྱི་རྐང་པ་གཉིས་བརླ་ལ། དེ་ལྟོ་བ་ལ། དེ་རྐེད་པ་ལ། དེ་སྙིང་ག་ལ། ལག་པ་གཉིས་དཔུང་པ་ལ། དེ་སྙིང་ག་ལ། དེ་མགྲིན་པ་ལ། དེ་མགོ་བོ་ལ། དེ་སེམས་ལ། དེ་ནམ་མཁའ་ལ། དེའང་རང་བཞིན་
གྱིས་འོད་གསལ་བར་བསམས་ལ། དེའི་ངང་ལས་ཆོས་འབྱུང་གི་ནང་དུ་པདྨ་དང་ཉི་མ་ལ་གནས་པའི་བཾ་ཡིག་དམར་པོ་ལས་རང་ཉིད་བཅོམ་ལྡན་འདས་མ་རྡོ་རྗེ་ཕག་མོ་རིག་པ་འཛིན་མར་གྱུར་པ་ནི། ཞལ་གཅིག་ཕྱག་གཉིས་མ་ཛ་

བའི་མེ་ཏོག་ལྟར་དམར་བའི་མདངས་ཅན་ཞལ་མཆེ་བ་གཙིགས་ཤིང་ཁྲོ་གཉེར་དང་བཅས་པས་སྟེང་དུ་ཕྱོགས་པ། དམར་ལ་ཟླུམ་པའི་སྤྱན་གསུམ་གྱེན་དུ་གཟིགས་པ། དབུ་སྐྲ་ནག་པོ་སིལ་བུ་ཐུར་དུ་འཕྱང་བ། ཕྱག་གཡོན་བདུད་
རྩིས་གང་བའི་ཐོད་པ་དང་བཅས་པས་ཞབས་གཡོན་གྱི་སྒྱིད་ཁུང་ནས་འཁྱུད་ཅིང་སྟེང་དུ་བཏེགས་ནས་ཐོད་པའི་བདུད་རྩི་ཞལ་དུ་གསོལ་བའི་ཚུལ་དུ་འཛིན་པ། གཡས་ན་རྡོ་རྗེ་རྩེ་ལྔ་པ་འཛིན་པས་ཞབས་གཡས་པུས་མོ་བཙུགས་པའི་
རྟིང་པ་ལ་བསྣུན་པ། མནྡཱ་ར་དང་། མྱ་ངན་མེད་པ་དང༌། ཡོངས་འདུའི་མེ་ཏོག་གི་ཕྲེང་བ་གཡོན་ན་འཛིན་ཞིང་རྒྱན་གཞན་ཐམས་ཅད་སྤངས་པ། ཡེ་ཤེས་ཀྱི་མེ་འབར་བའི་དབུས་ན་བཞུགས་པར་བསམ་མོ། །དེ་ནས་གནས་
རྣམས་སུ་ཟླ་བའི་གདན་ལ་ལྟེ་བར་ཨོཾ་བཾ་དམར་མོ་རྡོ་རྗེ་ཕག་མོར་མོས་པ་བྱ། དེ་བཞིན་དུ་སྙིང་གར་ཧཾ་ཡྀ་སྔོན་མོ་གཤིན་རྗེ་མ། ཁར་ཏྲིཾ་མོོ་དཀར་མོ་རྨོངས་བྱེད་མ། མཚོགས་མར་ཧྲི་ཧྲི་སེར་མོ་སྐྱོད་བྱེད་མ། སྤྱི་གཙུག་ཏུ་ཧཱུྃ་ཧཱུྃ་
ལྗང་གུ་སྐྲག་བྱེད་མ། ཚིགས་ཆེན་བརྒྱད་ལ་ཕཊ་ཕཊ་དུད་ཀ་ཙཎྜི་ཀར་མོས་པ་བྱའོ། །དེ་ནས་འབར་བའི་ཕྱག་རྒྱ་དཔྲལ་བར་གཡོན་དུ་བསྐོར་ཞིང་མིག་གྱེན་དུ་བལྟས་ལ་པཽ་གྱི་སྒྲ་དྲག་ཏུ་བརྗོད། ཡིད་ཀྱིས་སྙིང་གའི་བཾ་ལས་འཕྲོས་
པའི་འོད་ཀྱིས་རང་འདྲ་བའི་ཡེ་ཤེས་པ་སྤྱན་དྲངས་ནས་ཛཿཧཱུྃ་བཾ་ཧོཿས་དགུག་གཞུག་བྱའོ། །དེ་ནས་དབང་བསྐུར་ཏེ་མི་བསྐྱོད་པས་དབུར་བརྒྱན་པའམ། ཡང་ན་དབུ་རྒྱན་རང་ཆས་སུ་བསམ་མོ། །བསྐྱེད་པའི་རིམ་པའོ། །དེའི་

།ལྟེ་བར་འཁོར་ལོ་ཟུར་དྲུག་པའི་གཡས་གཡོན་གྱི་ཟུར་བཞི་ལ་དགའ་བ་འཁྱིལ་པ་དང་བཅས་པའི་དབུས་སུ་བཾ་ཡིག་ལ་ཨྃ་གསུམ་མའི་སྔགས་ཀྱིས་བསྐོར་བ་གཡོན་དུ་མྱུར་དུ་འཁོར་བར་དམིགས་
ཤིང༌། དེ་དང་དུས་མཉམ་དུ་སྨིན་མཚམས་སུ་དགའ་བ་འཁྱིལ་པ་གཡོན་དུ་འཁོར་བར་བསམས་ལ། ཡིད་བཟུང་ཞིང་རླུང་ཁ་སྦྱོར་བསྒོམས་པས་དྲོད་དང་མི་རྟོག་པ་སྐྱེ་བར་འགྱུར་རོ། །གསང་གནས་སུ་འཁོར་ལོ་འཁོར་བ་ལ་
དམིགས་པས་བདེ་དྲོད་འབར་བར་འགྱུར་རོ། །རྫོགས་པའི་རིམ་པའོ། །དེ་ནས་སེམས་ཅན་གྱི་དོན་བྱ་བའི་ཕྱིར་སྤྱོད་ཡུལ་གྱི་གནས་སུ་འཇུག་པར་འདོད་པས་མཁའ་འགྲོ་སྤྲོ་བསྡུ་དང་བཅས་ནམ་མཁའ་ལ་འཕུར་ཞིང༌། མ་ན་བྷཾ་
ཤྰག་དང༌། དཔལ་གྱི་རིའི་རྩེ་མོར་རིམ་གྱིས་ཕྱིན་ཏེ། མནྡཱ་ར་དང༌། མྱ་ངན་མེད་པ་དང༌། ཡོངས་འདུ་རྣམས་སྐྱེས་པའི་ལྡུམ་གྱི་རཱུ་བ་རྩེ་མོ་བརྒྱད་དང་ལྡན་པའི་རིན་པོ་ཆེའི་ཁང་པར་ཞུགས་པར་བསམས་ལ། ཞབས་གཡོན་
བུག་གཡོན་ནས་བཏུང་བས་ཟག་མེད་ཀྱི་བདེ་བས་རྒྱུད་གང་བར་བསམ་ཞིང་རླུང་གཟུང༌། ཕྱིར་གཏོང་དུས་སེམས་ཅན་ཐམས་ཅད་སྒྱུ་མ་ལྟ་བུའི་རྣམ་པས་ཕྱོགས་བཅུར་སྤྲོ་ཞིང་སླར་ཡང་བསྡུ་བ་སྔར་བཞིན་བྱའོ། །དེ་ལྟར་རི་གཉིས་
བརྐྱངས་པའི་མཐིལ་རི་ལ་བརྡབས་པས་བརྟན་གཡོ་ཐམས་ཅིད་བསྐྱོད་ཅིང་སེམས་ཅན་གྱི་རྒྱུད་བདེ་བས་གང་ཞིང་འོད་དུ་ཞུ་ནས་བདུད་རྩིའི་རང་བཞིན་དུ་གྱུར་པ་རྣམས་རླུང་འཇུག་པ་དང་བསྟུན་ནས་གཡོན་གྱི་ཐོད་པར་བསྡུས་ཤིང་སྣ་
401

མཁའ་སྤྱོད་ཆོས་སྐོར་
ཀྱི་རྩེ་མོར་སྤོས་ཤིང་བསྒོམས་ལ། དེས་སྐྱོ་ན་སྔར་གྱི་གནས་སུ་འདུག་པར་བསམས་ལ་བཟླས་པ་བྱའོ། །དེའི་ཚུལ་ནི་བཾ་ཡིག་ལ་ཨོཾ་གསུམ་མ་གཡོན་དུ་བསྐོར་བའི་འོད་ཀྱིས་བདག་གི་སྡིག་སྒྲིབ་སྦྱངས། ཚོགས་གཉིས་
སྤེལ། སངས་རྒྱས་ཐམས་ཅད་ཀྱི་ཡེ་ཤེས་འཇུག་པར་བསམ་ཞིང༌། ཨྃ་ཨོཾ་ཨོཾ་སརྦ་བུདྡྷ་ཌཱ་ཀི་ནཱི་ཡེ། བཛྲ་ཝརྞ་ནཱི་ཡེ། བཛྲ་བཻ་རོ་ཙ་ནཱི་ཡེ། ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱ་ཧཱ། ཞེས་ཅི་ནུས་བཟླའོ། །བསྙེན་པའི་གྲངས་ནི་འབུམ་
བྱའོ་གསུངས་ནའང་འབུམ་ཕྲག་གསུམ་མམ་བཞི་བཟླ་སྟེ། ཡི་གེ་སུམ་ཅུ་རྩ་གཉིས་ལ། །བཟླས་བསྒོམ་སུམ་འབུམ་བྱ་བར་བཤད། །ཅེས་དང༌། རྩོད་དུས་བཞི་འགྱུར་དུ་ནི་བཟླ་ཞེས་འབྱུང་བས་སོ། །ཐུན་མཚམས་སྲོད་ཐུན་གྱི་
མཇུག་ཏུ་གཏོར་མ་ལྔའམ་གཅིག་བཤམས་ལ་མཁའ་འགྲོ་ལྔ་ལ་འབུལ་ཏེ། བྱིན་རླབས་མཁའ་འགྲོ་སྤྱི་གཏོར་ལྟར་བྱས་ལ། མདུན་གྱི་ནམ་མཁར་མཁའ་འགྲོ་ལྔ་འཁོར་དང་བཅས་པ་སྤྱན་དྲངས་པའི་ཞལ་ནས་བྱུང་བའི་འོད་ཀྱི་
གུས་གཏོར་མ་དྲུངས་པར་བསམས་ཏེ་ཕྱག་རྒྱ་ལྔ་དང་བཅས་པས། ཨཾ་ཤྲཱི་ཧེ་རུ་ཀ་མཧཱ་བཛྲ་ཨཱ་ཀཪྵ་ཡ་ཨཱ་ཀནྟྲ་ཡ། པྲ་ཝེ་ཤ་ཡ་པྲ་ཝེ་ཤ་ཡ། ཏོ་ཥ་ཡ་ཏོ་ཥ་ཡ། སརྦ་ཌཱ་ཀི་ནཱི་ནཱཾ་ཤྲཱི་ད་ཡ་ཧཱུྃ་ཕཊ། ཨོཾ་སརྦ་བུདྡྷ་ཌཱ་ཀི་ནཱི་པྲ་ཏཱིཙྪ་
ཨི་མཾ་བ་ལིཾ་ཧཱུྃ་ཨཻ། ཨོཾ་བཛྲ་ཌཱ་ཀི་ནཱི་པྲ་ཏཱིཙྪ་ཨི་མཾ་བ་ལིཾ་ཧཱུྃ་ཧཱུྃ། ཨོཾ་རཏྣ་ཌཱ་ཀི་ནཱི་པྲ་ཏཱིཙྪ་ཨི་མཾ་བ་ལིཾ་ཧཱུྃ་ཧཱུྃ། ཨོཾ་པདྨ་ཌཱ་ཀི་ནཱི་པྲ་ཏཱིཙྪ་ཨི་མཾ་བ་ལིཾ་ཧཱུྃ་ཧྲཱིཿ ཨོཾ་བི་ཤྭ་ཌཱ་ཀི་ནཱི་པྲ་ཏཱིཙྪ་ཨི་མཾ་བ་ལིཾ་ཧཱུྃ་ཨཱཿ ཨོཾ་སརྦ་ཡོ་གི་ནཱི་པྲ་ཏཱིཙྪ་ཨི་
402

བཅུ་ཐམ་པ་
།མཾ་བ་ལྀ་ཧཱུྃ་ཧཱུྃ། ཧ་ཧ་ཧི་ཧི་ཛཿཧཱུྃ་བཾ་ཧོཿ ཨོཾ་བཛྲ་ཡོ་གི་སྱཱས་མ་ཡ་སྟཱཾ་དྲྀ་ཤྱ་རཀྵ་རཀྵ་ཧོཿ ཞེས་པ་གསུམ་ལ་སོགས་པ་དབུལ། གལ་ཏེ་གཏོར་མ་ལྔ་ཡོད་ཅིང་སོ་སོར་དབུལ་ན་ཧཱུྃ་ཕཊ་ཡན་ཆད་ཀུན་
ལ་སྦྱར་ཞིང་མཁའ་འགྲོ་ལྔ་སོ་སོའི་སྔགས་ལ་ཨྃ་སརྦ་ཡོ་གི་ནཱི་མན་ཆད་སྦྱར་བ་གསུམ་ལ་སོགས་པས་སོ་སོར་དབུལ། མཆོད་ཡོན་ལ་སོགས་པ་དང་བདུད་རྩིས་མཆོད་ལ། མི་བསྐྱོད་རྡོ་རྗེ་ཡེ་ཤེས་ལ་སོགས་པའམ། དཔལ་
ལྡན་རྡོ་རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོས་སྒྱུར། །ཡེ་ཤེས་ལྔ་དང་སྐུ་གསུམ་ཉིད། །འགྲོ་བ་སྐྱོབ་ལ་ཕྱག་འཚལ་ལོ། །ཇི་སྙེད་རྡོ་རྗེ་མཁའ་འགྲོ་མ། །ཀུན་ཏུ་རྟོག་པའི་འཆིང་གཅོད་ཅིང༌། །འཇིག་རྟེན་བྱ་བ་རབ་
འཇུག་མ། །དེ་སྙེད་རྣམས་ལ་ཕྱག་འཚལ་ལོ། །ཞེས་པས་བསྟོད་ལ་འདོད་པའི་དོན་ལ་གསོལ་བ་གདབ། ནོངས་པ་བཟོད་པར་གསོལ། ཡི་གེ་བརྒྱ་པའི་མཐར་བཛྲ་མུས་གཤེགས་སུ་གསོལ། གཏོར་མ་གཙང་སར་བཏང་ཞིང་
དགེ་བ་བསྔོ། འདི་ནི་ལས་དང་པོ་པའི་དབང་དུ་བྱས་པ་སྟེ། སེམས་ཅུང་ཟད་བརྟན་ནས་གཏོར་མ་ཡིད་ཀྱིས་བསམས་ཏེ་ཕུལ་ཀྱང་རུང་གསུང་ངོ༌། །སྤྱོད་ལམ་ལ་འཇུག་པའི་ཚེ་རང་རྗེ་བཙུན་མ་ཕྱག་མཚན་མེད་པའི་སྐུར་བསམ་
ཞིང༌། དཔའ་མོའི་གོ་ཆ་དང་ཚམ་རྔམ་སྔགས་ཀྱིས་བསྲུང་བ་བྱས་ལ། བདག་དང་སྣང་བ་འདི་ཐམས་ཅད་ལྷ། བརྗོད་པ་དང་གྲགས་པ་ཐམས་ཅད་སྔགས། སེམས་ཀྱི་རྣམ་རྟོག་ཡེ་ཤེས་སུ་ཤེས་པའི་ངང་ནས་ཆོས་དང་མཐུན་
403

མཁའ་སྤྱོང་ཆོས་སྐོར་
པའི་སྤྱོད་ལམ་ལ་འཇུག་པར་བྱའོ། །ཁ་ཟས་ལ་ལོངས་སྤྱོད་པའི་ཚེ་ཁ་ཟས་ལ་གཡོན་གྱི་མཐེབ་སྲིན་གྱིས་རེག་ཅིང་འབྲུ་གསུམ་བརྗོད་པས་བདུད་རྩིར་བསམ། བདག་རྣལ་འབྱོར་མར་གསལ་བའི་ལྟོ་བ་ནས་མེ་འབར་བའི་མེ་ལྕེའི་
ཁྲོད་ན་སྙིང་གར་རྗེ་བཙུན་མ་ལ་མཁའ་འགྲོའི་ཚོགས་ཀྱིས་བསྐོར་ཞིང་བླ་མ་དབུའི་ཆ་ལ་བཞུགས་པར་བསམ། ལྟོ་བར་འཇིག་རྟེན་པའི་ཚོགས་བསམས་ལ་དེ་དག་མཆོད་པའི་བསམ་པས་ལོངས་སྤྱོད་དོ། །ཉལ་བའི་ཚེ་གོང་བུ་བསྡུ་
བའམ། རྗེས་སུ་གཞིག་པ་གང་རུང་གིས་སྟོང་པར་བསམས་ལ་ཉལ། ལྡང་བའི་ཚེ་སྐད་ཅིག་གིས་ལྷ་མོའི་སྐུར་ལྡང་ལ་སྣོད་བཅུད་ཐམས་ཅད་སྒྱུ་མར་སྤྲོ། ཁྲུས་བྱེད་ན་དབང་བསྐུར་བའི་ཆུ་རྒྱུན་གྱིས་སྒོ་གསུམ་གྱི་དྲི་མ་དག་པར་
བསམ་ཞིང་ཡི་གེ་བརྒྱ་པ་བརྗོད་ཅིང་བཀྲུའོ། །དེ་ལྟར་སྒོམ་བཟླས་ལ་གོམས་པའི་རྣལ་འབྱོར་པས་གཉིས་པ་རང་གི་དོན་དུ་དངོས་གྲུབ་སྒྲུབ་པ་ནིི། ཉི་མ་གཟས་བཟུང་དུས་སིནྡྷུ་རའི་སྒྲུབ་པ་བྱ་ཞིང༌། དེ་ནས་ལངྐ་ལི་ཡའི་སྒྲུབ་པ་
ཟླ་བ་དྲུག་བྱས་ནས་ཤིན་ཏུ་སྤྲོས་མེད་ཀྱི་སྤྱོད་པ་སྤྱད་ན། རྣལ་འབྱོར་མ་མིའི་བུ་མོའི་རྣམ་པ་ཅན་དང་འཕྲད་ནས་མཁའ་སྤྱོད་ལ་སོགས་པ་མྱུར་དུ་འགྲུབ་པར་འགྱུར་རོ། །ཞིབ་ཏཻ་གཞན་དུ་ཤེས་པར་བྱའོ། །དེ་ལྟར་བསྙེན་སྒྲུབ་སྔོན་
དུ་སོང་ནས་དོན་གསུམ་པ་གཞན་དོན་སློབ་མ་རྗེས་སུ་གཟུང་བའི་ཆོ་ག་ནི། ནག་པོའི་ཕྱོགས་ཀྱི་ཚེས་བཅུ་ལ་དབེན་ཞིང་ཡིད་དང་མཐུན་པའི་གནས་ཁང་ཕྱག་དར་དང་སྐྱང་ནུལ་བྱས་པར་བླ་བྲེ་དང་རྒྱན་དགྲམ། བྲིས་སྐུ་ལ་སོགས་
404

།པའི་རྟེན་བཤམ། མཎྜལ་གྱི་གཞི་བ་བྱུང་ལྔ་དང་དྲི་བཟང་བདུད་རྩི་དང་བཅས་པས་བྱུགས། དེར་རྡུལ་ཚོན་དམར་པོས་ཆོས་འབྱུང་གྲུ་གསུམ་བྲིས་པའི་དབུས་སུ་རེ་ཁཱ་དཀར་པོས་པདྨ་འདབ་བརྒྱད་བྲིས་
པའི་སྟེང་དུ་བདེ་སྐྱོང་འཆི་མེད་དང་སྦྱར་བའི་མྱོས་བྱེད་ཀྱིས་བཀང་བ་ཡེ་ཤེས་ཀྱིས་བདུད་རྩིར་བྱིན་གྱིས་བརླབས་པར་བཞག འཁར་བའི་མཎྜལ་དྲི་མ་མེད་པ་ལ་ཆང་གིས་གཏོར་ཏེ་ཕྱིས་པའི་སྟེང་དུ་སིནྡྷུ་ར་དར་ཚགས་ཀྱིས་
405
བཙགས་ལ་སྙོམས་པར་དགྲམ། དེར་ལག་པ་གཡོན་གསེར་གྱི་ཐུར་མ་དང་བཅས་པས་ཆོས་འབྱུང་གི་དབུས་སུ་ལྷ་མོའི་སྐུ་མེ་རིའི་བར་ཡོངས་སུ་རྫོགས་པ་རིའི་གཟུགས་གཉིས་དང་བཅས་པ་བྲིས་པ་སྔར་གྱི་མཽད་པའི་སྟེང་དུ་གཞག་
གོ །དེའི་སྟེང་དུ་དར་དམར་པོའི་གུར་གྱིས་གཡོགས་ཤིང་ཁོར་ཡུག་ཏུ་ཆུ་གཉིས་སྔོན་དུ་འགྲོ་བའི་མཆོད་པ་ལྔ་དང༌། ཤ་ཁྲག་གིས་བརྒྱན་པའི་གཏོར་མ་བརྒྱད་བཤམ། བུམ་པ་ལྔའམ་ཀ་པཱ་ལ་བདུད་རྩིས་བཀང་བ་ལྔ་གཞག་ཿ
གསུངས། ཡང་བུམ་པ་གཅིག་གཙང་བར་བྱས་ལ་མགུལ་ཆིངས་དང་ཁ་རྒྱན་དང་བཅུད་རྣམས་དང་བཅས་པ་བཤམས་པའི་སྟེང་དུ་དུང་ཆོས་དྲི་བཟང་པོས་གང་བ་རྡོ་རྗེ་གཟུངས་ཐག་དང་བཅས་པ་གཞག ཐོད་པའམ་མེད་ན་དུང་
ཆོས་སམ་ཏིང་ཕོར་བདུད་རྩི་རིལ་བུ་དང་སྦྱར་བའི་ཆུས་ཡོངས་སུ་གང་བ་བཞི་ཕྱོགས་བཞིར་གཞག བདག་གི་མདུན་དུ་ནང་མཆོད་དང་རྡོ་རྗེ་དྲིལ་བུ་གཞག་ཅིང༌། གཞན་ཡང་གདོང་གཡོགས་དང་མེ་ཏོག་ཕྲེང་བ་དང་ཤ་ཆེན་ལ་
བཅུ་གཅིག་

མཁའ་སྤྱོད་ཆོས་སྐོར་
སོགས་པ་རྣམས་བཤམ་མོ། །དེ་ནས་ཕྱི་མ་རེད་ཀྱི་དུས་སུ་རྡོ་རྗེ་སློབ་དཔོན་སྒྲུབ་པའི་གྲོགས་དང་བཅས་པ་གྲལ་ལ་རིམ་པས་འཁོད་པ་ལ། ལས་ཀྱི་རྡོ་རྗེས་ལྷའི་རྣལ་འབྱོར་ལ་གནས་པར་གསོལ་བ་གདབ། ཡི་གེ་བརྒྱ་པས་རྒྱུད་
སྦྱང་ལ་རྗེ་བཙུན་མའི་མངོན་རྟོགས་རིམ་པ་གཉིས་བསྒོམ། བཟླས་པ་ཅུང་ཟད་བྱའོ། །དེ་ནས་མདུན་གྱི་མཆོད་པ་རྣམས་ལ་བདུད་རྩི་གཏོར་ཞིང་སུམྦྷས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་ཐོད་པའི་སྣོད